Poročila, 7.6.2017


Naslov: Sindikati upokojencev proti ograji in za solidarno Evropo
Napoved za voditelja:

Predstavniki sindikatov upokojencev iz Italije, Avstrije, Madžarske in držav nekdanje Jugoslavije so se danes zbrali v Slovenski vasi na javnem shodu, ki so ga naslovili »Pravice brez mej – Proti ograjam in žici na mejah, za pravično in solidarno Evropo«. Skoraj 300 upokojencev rojenih v vojnem in povojnem času, med dvema svetovnima vojnama, v uničenih in razdeljenih državah so ob tem podpisali zavezo za trdno predanost za izgradnjo združene Evrope, ki mora biti pravična in solidarna, kar je tudi vtkano v sanje združene Evrope kot njen najmočnejši temelj.
H1: Sindikati upokojencev iz 10 držav pozivajo k pravični in solidarni Evropi

H2: Zahtevajo odstranitev ograj in žic na mejah in solidarnost z begunci
H3: Zahtevajo tudi ratificiranje  Mednarodne konvencijo o zaščiti pravic beguncev
T- Iz Slovenske vasi GORAN ROVAN /

X- Snemalec in montažer Tomi Naglič /

V sindikatih upokojencev iz desetih držav so prepričani, da bi morali odpraviti vse ograje in zgraditi pravičnejšo Evropo.
T- DUŠAN SEMOLIČ /
X- Predsednik Zveze svobodnih sindikatov Slovenije /

»Pa ne gre samo za te vidne ograje, ne. V Evropi in v tej regiji je preveč tudi sicer drugih ograj, ki razmejujejo ljudi. V mislih imamo velike socialne razlike, v mislih imamo velike skupine ljudi, ki živijo izjemno težko – upokojenci z nizkimi pokojninami, mladi, ki ne dobijo delo ali pa dobijo delo na prekernih delih.«
T- IVAN PEDRETTI /
X- generalni sekretar SPI-CGIL, Sindikata upokojencev Italije/

Izjava v italijanščini, potreben RP in prevod
Upokojenci so pozvali tudi k odstranitvi žičnatih ograj in k solidarnosti z begunci, s katerimi bi morali ravnati bolj humano in na dostojanstven način, za kar bi po njihovem potrebovali tudi novo evropsko zakonodajo.

 T- MILOŠ MIKULIČ /
»Treba je uredit tako, da ne bi blo vojn, da, da se tam razmere, kjer so žarišča umirijo, da ljudje ne bežijo, da se počutijo varne in potem tud beguncev ne bo.«
T- MIRA VUKOVIĆ /

Izjava v hrvaščini, potreben RP in prevod

Zato sindikati upokojencev pozivajo EU naj naredi več za odpravo žarišč in da vlade čimprej ratificirajo Mednarodno konvencijo o zaščiti pravic beguncev in članov njihovih družin, kot tudi sorodne konvencije Mednarodne organizacije dela.
